nvidia/miracl-vision huggingface dataset:
Merseybeat

Merseybeat (joskus varhaisena kirjoitusmuotona esiintyy Mersey-beat) on brittiläinen pop-musiikin tyylisuunta, jonka valtakausi ajoittuu 1960-luvun alkupuolelle. Nimi viittaa tyylisuunnan synnyinseudun eli Mersey-joen ympäristöön Liverpooliin ja Birkenheadiin. Merseybeatin juuret olivat amerikkalaisessa rock and rollissa, rhythm and bluesissa ja kotikutoisessa skiffle-musiikissa. 1956 oli vuosi, jolloin rock'n'roll teki maailmanlaajuisen läpimurron levyjä ostavan nuorison keskuudessa. Elvis Presleyn "Heartbreak Hotel", Carl Perkinsin "Blue Suede Shoes" ja Gene Vincentin "Be-Bop-A-Lula" olivat kesän 1956 kuumaa tavaraa levylautasilla. Syksyllä Britanniakin sai oman Elviksensä, kun Decca-levymerkki julkaisi Tommy Steelen ensisinglen "Rock With The Caveman", joka kiipesi muutamassa viikossa kansallisella levylistalla 13. sijalle. Samanaikaisesti maassa syntyi "Skifflemania", jota johti skottilainen jazzmies Lonnie Donegan. Skiffle oli eräänlainen Country & Western -musiikin ja kansanmusiikin sekoite, kuitenkin selkeästi brittiläinen, eikä amerikkalainen soundi. Donegan oli Chris Barberin trad jazz -yhtyeen laulava kitaran ja banjon soittaja, joka levytti Barberin LPn täyteraidaksi kappaleen "Rock Island Line" kolmen miehen rytmiryhmällä: Donegan (kitara ja laulu), Barber (basso) ja Beryl Bryden (pyykkilauta). Deccan tuottaja Bob Crabb näki kappaleessa kuitenkin potentiaalia ja julkaisi sen singlenä, josta tuli jättimenestys: levy oli peräti puoli vuotta Britannian singletilastoilla. Pian tämän jälkeen Donegan perusti oman yhtyeensä, teki hyvän levytyssopimuksen Pye-merkin kanssa ja levytti seuraavien kuuden–seitsemän vuoden aikana kolmattakymmenettä menestyslevyä, mm
Sonja Lumme

Sonja Maria Lumme (s. 6. lokakuuta 1961 Kristiinankaupunki) on suomalainen iskelmälaulaja, juontaja ja käsikirjoittaja. Hänelle myönnettiin taiteilijaeläke 2025. Sonja Lumpeen levytysura alkoi 1970-luvun lopulla, jolloin Hi-Hat julkaisi hänen debyyttisinglensä. Toden teolla ura käynnistyi 1980-luvulla, jolloin Lumme solmi levytyssopimuksen JP-Musiikin kanssa. JP-Musiikin kautta ilmestyi hänen ensimmäinen albuminsa Anna olla vapaa vuonna 1983. Seuraava albumi Päivä ja yö ilmestyi vuonna 1984 ja vuonna 1985 siitä julkaistiin englanninkielinen versio Easy Life. Vuonna 1985 Sonja Lumme edusti Suomea Eurovision laulukilpailussa kappaleella Eläköön elämä. 1980-luvun puolivälin jälkeen Lumpeen levytysvauhti hiljeni ja seuraava albumi Sonja ilmestyi Finnlevyn kustantamana vuonna 1990. Seuraava albumi Sonja ja Timo ilmestyi puolestaan vuonna 1998. Tämä sekä sen jälkeen ilmestyneet albumit Kissanainen sekä Meri ja tuuli on julkaissut artistin oma levymerkki Inmusic
Georges Lemaître

Isä Georges Henri Joseph Éduard Lemaître (17. heinäkuuta 1894 – 20. kesäkuuta 1966) oli belgialainen tähtitieteilijä, teoreettinen fyysikko, matemaatikko, fysiikan professori ja katolinen pappi. Hän ehdotti, että maailmankaikkeus on syntynyt alkuräjähdyksestä ja täten pohjusti modernin kosmologian. Georges Lemaître syntyi Charleroissa Belgiassa 1894. Häntä kiehtoi jo nuorena sekä tiede että teologia. Kuitenkin I maailmansota keskeytti hänen opintonsa: hän palveli Saksan vastaisella rintamalla tykistöupseerina. Sodan jälkeen hän opiskeli teoreettista fysiikkaa ja 1923 hänestä tuli apotti. Hän jatkoi opintojaan Englannissa mm. Arthur Eddingtonin opissa ja myöhemmin hän valmistui filosofian tohtoriksi Massachusetts Institute of Technologyssa. 1925 hänestä tuli vain 31 vuotiaana Louvainin yliopiston teoreettisen fysiikan professori.  Georges Lemaître esitti teoriansa alkuräjähdyksestä vuonna 1931
Die Brücke

Die Brücke -ryhmän (saksaa, suom. silta) muodostivat vuonna 1905 Dresdenissä, Saksassa neljä nuorta arkkitehtiopiskelijaa Ernst Ludwig Kirchner, Fritz Bleyl, Erich Heckel ja Karl Schmidt-Rottluff. Ryhmää lähellä olivat myös Emil Nolde, Max Pechstein ja Otto Müller. Ryhmä hajosi 1913. Akseli Gallen-Kallela valittiin Die Brücken jäseneksi vuonna 1907. Die Brücke on saksalaisen ekspressionismin pääryhmittymä, toisen ollessa Der Blaue Reiter, joka perustettiin Münchenissä 1911. Ryhmä debytoi Dresdenissä lokakuussa 1906 ja uusi näyttely pidettiin heti saman vuoden joulukuussa. Kiertonäyttely järjestettiin 1907. Vuonna 1910 ryhmä liittyi Neue Sezessioniin, jonka oli perustanut Max Pechstein Berliinissä, mutta vetäytyi siitä pysyäkseen itsenäisenä. Ryhmän viimeinen näyttely pidettiin 1912. Die Brücken jäsenet vaalivat keskiaikaisen killan ihannetta ja eristäytyivät yhteisateljeehensa Dresdenin työläiskorttelissa. Jugend -arkkitehtuuria lähellä olevat taiteilijat kehittivät yhteisen tyylin, joka perustui tuoreisiin väreihin, tunteellisiin jännitteisiin, väkivaltaisiin mielikuviin ja primitivismin vaikutteisiin
Nikšić

42°47′N, 18°56′E niksic.me Nikšić (Никшић) on kaupunki ja kunta Montenegron länsiosassa Bosnia ja Hertsegovinan rajalla. Nikšićin kaupunki sijaitsee Nikšićin tasangolla Trebjesavuoren juurella. Nikšić on Montenegron toiseksi suurin kaupunki ja se on merkittävä teollisuus-, kulttuuri- ja koulukaupunki. Nikšićin kunta puolestaan on pinta-alaltaan Montenegron suurin kunta, joka käsittää hedelmällisen ja tiheään asutetun Župa-nimisen tasangon. Nikšić on Montenegron toiseksi suurin kaupunki, pääkaupunki Podgorican jälkeen. Vuonna 2003 Nikšićin kunnassa oli 75 282 asukasta ja Nikšićin kaupungissa puolestaan 58 212 asukasta. Kansallisuudeltaan asukkaista oli samana vuonna montenegrolaisia 62,63 prosenttia ja serbejä 26,74 prosenttia. Nikšićin kaupungin asukasluvun kehitys: Kaupungin paikalle perustettiin roomalainen Onogošt-niminen linnoitus 300-luvulla. Se sijaitsi tärkeässä teiden risteyksessä. Sittemmin kaupunki tuli kuulumaan Serbiaan, kunnes ottomaanit valloittivat sen. Vuonna 1877 kaupunki vapautui ottomaanien vallasta ja se liitettiin Montenegroon
Rocky

Rocky on vuonna 1976 ensi-iltansa saanut Oscar-palkittu nyrkkeilyyn keskittyvä draamaelokuva, jonka on käsikirjoittanut elokuvan pääosan esittäjä Sylvester Stallone ja ohjannut John G. Avildsen. Stallonen ohella elokuvan merkittävimmissä rooleissa nähdään Talia Shire, Burt Young, Carl Weathers sekä Burgess Meredith. Elokuva kertoo Philadelphiassa asuvasta Rocky Balboasta, köyhästä ja lämminsydämisestä nyrkkeilijästä, joka ei ole vielä tehnyt läpimurtoaan. Rocky harkitsee jo nyrkkeilyuransa päättämistä, kunnes raskaansarjan maailmanmestari Apollo Creed haastaa täysin tuntemattoman Rockyn näytösotteluun. Rocky kuvattiin 28 päivässä hieman alle miljoonan dollarin budjetilla. Elokuva palkittiin kolmella Oscar-palkinnolla, ja se tuotti maailmanlaajuisesti yli 200 miljoonan dollarin lipputulot ollen vuoden 1976 tuottoisin elokuva. Rocky oli myös arvostelumenestys, ja se nosti aiemmin B-luokan elokuvia tehneen Stallonen maailmantähteyteen. Rockyn ensi-ilta oli Yhdysvalloissa 21. marraskuuta 1976 New Yorkissa, ja Suomessa elokuva ensiesitettiin 12. elokuuta 1977. Elokuva aloitti Rocky-elokuvien sarjan
Tiy

Tiy (nimi voidaan kirjoittaa myös Teje, Tiji, Tiye tai Teye) oli Egyptin 18. dynastian faarao Amenhotep III:n päävaimo ja Egyptin kuningatar. Hän oli palatsivirkailija Jujan ja ylipapitar Tujan tytär. Tiyllä tiedetään olleen kaksi veljeä: Anen, joka oli ylipappi ja Ay, josta tuli Egyptin faarao Tutankhamonin kuoltua. Ay oli myös luultavasti kuningatar Nefertitin isä. Monissa patsaissa Tiy kuvataan yhtä suurena kuin miehensä Amenhotep III, mikä oli harvinaista Egyptin historiassa. Hän muutti poikansa, faarao Akhenatenin hoviin Tell-el Amarnaan Amenhotep III:n kuoltua. Hän asui siellä yli kahdentoista vuoden ajan, kuolemaansa saakka.
Stala

Sampsa Astala (s. 23. tammikuuta 1974 Karkkila) on suomalainen muusikko ja tuottaja. Hän tuli tunnetuksi Lordin rumpalina vuosina 2000–2010 taiteilijanimellä Kita. Nykyisin hän laulaa Sampsa Astala ja Qma -yhtyeessä, johon kuuluvat hänen lisäkseen Lordin ex-jäsenet Niko Hurme ja Leena Peisa. Astala oli aiemmin laulajana yhtyeessä Stala & SO. taiteilijanimellä Stala. Astala erotettiin Lordista lokakuussa 2010: Hän osallistui Suomen euroviisukarsintoihin Stala & SO. -glam rock -yhtyeen laulajana – ja paljasti samalla kasvonsa, mikä on Lordi-yhtyeen periaatteiden vastaista. Stala & So. ylsi vuoden 2011 Suomen euroviisukarsinnoissa finaaliin ja oli yksi ennakkosuosikeista. Suomen edustajaksi äänestettiin kuitenkin Paradise Oskar
Jane Cox

Jane Cox (s. 13. toukokuuta 1952 Englanti) on brittiläinen näyttelijä. Suomessa hänet tunnetaan draamasarjasta Emmerdale, jossa hän näytteli Lisa Dinglen roolissa vuodesta 1996 vuoteen 2019, jolloin hän päätti jättäytyä pois sarjasta ja hänen hahmonsa kirjoitettiin siitä ulos.
Kiskis-kukkulat

Kiskis-kukkulat ovat kukkuloita Itä-Karjalassa, Uhtuan (nyk. Kalevala) kaupunkityyppisestä taajamasta länteen. Kukkulat olivat jatkosodan ajan tärkeitä taistelupaikkoja. Kiskis-kukkuloista mainitaan nimeltä Muna ja Makkara. Kukkulat ovat lähellä tietä ja ovat säännöllisen matkailun kohteita. Paikalla sijaitsee muistomerkki. Kiskis-kukkuloista kertoo sota-aikainen, Erkki Tiesmaan vuonna 1941 sanoittama iskelmä Eldankajärven jää. Itse Eldankajärvi sijaitsee hankalakulkuisen matkan päässä kukkuloista.
Venäläinen kulttuuri

Venäläisen kulttuurin juuret ovat varhaisessa itäslaavilaisessa kulttuurissa. Kansanperinteeseen ovat vaikuttaneet myös alueella asuvat monet eri kansallisuusryhmät ja näiden tavat. Venäläinen kirjallisuus, teatteri, baletti sekä runous ovat maailmallakin arvostettua. Tunnetuimpia venäläisiä nykymusiikin edustajia ovat muun muassa viihdelaulaja Alla Pugatšova, tyttöpop-ryhmä t.A.T.u. ja Euroviisuissa menestynyt Dima Bilan. Venäläisistä nykykirjailijoista mainitsemisen arvoisia ovat muun muassa Boris Akunin ja Viktor Pelevin. Muinaisvenäläiseen kulttuuriin vaikutti voimakkaasti Venäjän kastautuminen ortodoksisuuteen vuonna 988. Venäläiset omaksuivat Bysantin uskonnon, taiteen ja arkkitehtuurin. Bysantista on peräisin muun muassa ikonimaalaus
Venäjän äänneoppi

Venäjän äänneoppi käsittelee venäjän kielen äänteiden tuottamista sekä äännejärjestelmän kehitystä. Nykyvenäjän yleiskielessä on 43 foneemia, joista vokaaleja on 6 ja konsonantteja 37.lähde? Kirjoituksessa niiden merkitsemiseen käytetään 33:a kirjainta. Yleiskieli pohjautuu Moskovan murteeseen, jonka äännejärjestelmän kuvaukseen myös tämä artikkeli keskittyy, ellei erikseen toisin mainita. Venäjän vokaaliäänteet ovat /a/, /ɛ/, /i/, /o/, /u/ ja /ɨ/. Näiden merkitsemiseen käytetään kymmentä kirjainmerkkiä seuraavalla tavalla: Kirjaimilla я, е, ё ja ю on kaksi eri perusääntämystä. Ne ääntyvät j-alkuisina sanan alussa sekä vokaalin, pehmeän ja kovan merkin jälkeen. Muulloin ne osoittavat edeltävän konsonantin liudennusta. Vokaalien ääntämys kuitenkin vaihtelee paljon murteittain. Vokaalin pituus ei ole venäjässä distinktiivinen piirre eli merkityseroa tuottava ominaisuus kuten suomessa (tuli – tuuli, kesä – kesää). Tämän vuoksi käytetäänkin ilmauksia painollinen ja painoton vokaali. Painollisuus ja painottomuus vaikuttavat suuresti ääntämykseen
Jessica Biel

Jessica Claire Biel Timberlake (s. 3. maaliskuuta 1982 Ely, Minnesota, Yhdysvallat) on yhdysvaltalainen näyttelijä. Hänet tunnetaan muun muassa Mary Camdenin roolistaan televisiosarjassa Seitsemäs taivas sekä rooleistaan elokuvissa Silmänkääntäjä, Texasin moottorisahamurhat, The A-Team ja Ystävänpäivä. Bielin vanhemmat ovat John Edward Biel ja Kimberly Conroe. Perhe on saksalaista, ranskalaista, irlantilaista, englantilaista ja choctaw-sukua. Biel kasvoi pikkuveljensä Justinin kanssa Boulderissa, Coloradossa. Hän opiskeli nuorena laulua, esiintyi useissa musikaaleissa ja suunnitteli uraa musiikkiteatterissa. Biel näytteli mm. Anniessa, The Sound of Musicissa ja Kaunotar ja hirviö -musikaalissa. Biel kävi high schoolin korkeatasoisessa ranskan- ja englanninkielisessä yksityiskoulussa Los Angelesissa ja opiskeli sen jälkeen Tuftsin yliopistossa Massachusettsissa, muttei valmistunut. Biel aloitti mallintyöt vuonna 1994, ja näyttelijänura urkeni kaksi vuotta myöhemmin, kun hän sai Mary Camdenin roolin televisiosarjassa Seitsemäs taivas
Art deco

Art deco (ransk. Art Déco) on ensimmäisen ja toisen maailmansodan välissä esiintynyt tyyli koristetaiteissa, josta se levisi vaikuttamaan arkkitehtuuriin, muotoiluun, muotiin ja kuvataiteisiin. Termiä art deco ryhdyttiin käyttämään vasta 1960-luvun lopulla Yhdysvalloissa, ja se juontuu Ranskassa 1925 pidetystä taideteollisuusnäyttelystä Exposition Internationale des Arts Décoratifs et Industriels Modernes. Art deco on lyhenne ranskan kielen sanoista arts décoratifs, koristetaiteet. Yleensä termillä tarkoitetaan noin 1910–1950 vallinnutta sisustus- ja koristelutyyliä, joka sai vaikutteita niin jugendilta, funktionalismilta kuin kubismilta. Art decon vaikutuksesta myös autojen muotoilu muuttui kokeellisemmaksi 1930-luvulta eteenpäin. Ranskassa monet art nouveaun (jugend) keskeiset taiteilijat, arkkitehdit ja suunnittelijat kokivat jo 1800-luvun lopussa, että art nouveau alkoi menettää merkitystään. Heidän mielestään teollistumisen aika ja 20. vuosisata kaipasivat uusia tuulia. He perustivat yhdistyksen nimeltään Societé des Artistes Décorateurs. Yhdistykseen kuuluivat muun muassa painokuvien tekijä Eugene Grasset ja kuuluisa art nouveau -arkkitehti Hector Guimard. Ryhmän tärkein tavoite oli pyrkiä nostamaan koristetaiteiden asema maalaustaiteen ja kuvanveiston rinnalle
Digory Kirke

Digory Kirke on päähenkilö C. S. Lewisin kirjoittamassa Taikurin sisarenpoika -kirjassa. Hän on ensimmäisiä meidän maailmamme ihmisiä, jotka ovat päässeet Narniaan. Velhossa ja leijonassa seikkailevat Pevensien sisarukset pääsevät Narniaan Kirken talossa olevan vaatekaapin kautta. Professori Kirke on Pevensien lasten setä. Kirke mainitaan myös Narnian viimeisessä taistelussa. Vuonna 2005 ensi-iltansa saaneessa elokuvassa Narnian tarinat: Velho ja leijona vanhaa herra Kirkeä näyttelee Jim Broadbent. Digoryn isä on Intiassa, ja koska Digoryn äiti Mabel on hyvin sairas, heidän täytyy muuttaa Lontooseen Digoryn enon ja tädin luokse. Digory on surullinen, sillä hän ei pidä siitä, että on joutunut muuttamaan maalta kaupunkiin, kaiken lisäksi omituisen enonsa luokse, ja hän pelkää äitinsä kuolevan. Digory ystävystyy naapurissa asuvan Polly Plummerin kanssa, ja he seikkailevat talon ullakolla. He erehtyvät ovesta ja päätyvät Digoryn ilkeän Andrew-enon työhuoneeseen
Oulun kaupungintalo

Oulun kaupungintalo sijaitsee Maria Silfvanin puistossa Pokkisen kaupunginosassa Oulun keskustassa. Johan Erik Stenbergin (1845–1923) suunnittelema kivirakenteinen uusrenessanssirakennus toimi valmistuessaan Oulun Seurahuoneena, ja se otettiin käyttöön Pohjanmaan radan valmistumisen kunniaksi järjestetyillä juhlaillallisilla 29. lokakuuta 1886. Nykyisen rakennuksen paikalla sijaitsi aiemmin puurakenteinen seurahuonerakennus sekä kaupungin ainoa juhlasali. Rakennus tuhoutui Oulun suurpalossa 1882. Oulun kaupunginvaltuusto on kokoontunut nykyisin kaupungintalona toimivassa rakennuksessa 21. joulukuuta 1921 alkaen, ja kaupunginhallituksen ensimmäinen kokous pidettiin 3. tammikuuta 1931. Rakennus on nelikerroksinen. Rakennus on ollut pois käytöstä 20. joulukuuta 2019 alkaen sisäilmaongelmien vuoksi.  Kaupungintalossa aloitettiin laaja peruskorjaus vuonna 2021, ja sen on tarkoitus valmistua vuoden 2023 loppuun mennessä
Lhotse

muokkaa - muokkaa wikitekstiä - muokkaa Wikidataa Lhotse (Kiinassa virallisesti Lhozê, kiinaksi: 洛子峰, pinyiniksi: Luòzǐ Fēng) on maailman neljänneksi korkein vuori, jonka korkein huippu on 8 516 metriä merenpinnan tason yläpuolella. Vuoren kaksi muuta huippua ovat Lhotse Middle (8 414 metriä) ja Lhotse Shar (8 383 metriä). Lhotse sijaitsee Himalajalla Kiinan ja Nepalin rajalla. Lhotse on osa Everestin massiivia ja sen yhdistää Mount Everestiin korkea sola, jota kutsutaan Eteläsolaksi (engl. South col). Sola ei missään kohdassa laskeudu 8 000 metrin alapuolelle. Vuorta onkin pidetty joskus virheellisesti Mount Everestin eteläisenä huippuna. Koska Lhotsen prominenssi on 610 metriä, joka on enemmän kuin itsenäisiltä vuorilta yleisesti vaadittu 500 metrin prominenssi Lhotse kuitenkin lasketaan omaksi vuorekseen. Lhotseen ei kiinnitetty huomiota itsenäisenä kiipeilykohteena ennen ensimmäistä nousua Mount Everestille. Lhotsen päähuippu valloitettiin ensimmäistä kertaa 18. toukokuuta 1956, kun sveitsiläiset Ernst Reiss ja Friz Luchsinger kiipesivät sen huipulle pyrkiessään Eteläsolaa pitkin Mount Everestille. Lhotsen toiseksi korkein huippu Lhotse Middle oli pitkään korkein kiipeämätön nimetty huippu maailmassa
Lontoon eläintarha

Lontoon eläintarha (engl. London Zoo) on yksi Euroopan vanhimmista eläintarhoista. Se sijaitsee Lontoon Regent's Parkissa ja perustettiin vuonna 1828. Singaporen perustajan Thomas Stamford Rafflesin ehdotuksesta perustettu tarha oli aluksi vain Lontoon eläintieteellisen yhdistyksen jäsenten tutkimuskäytössä, mutta varainhankinnan takia se avattiin yleisölle 1847. Eläintarhassa on esimerkiksi kirahveja, kääpiövirtahepoja, tapiireja, ihmisapinoita, kissaeläimiä, pingviinejä ja pelikaaneja. Eläintarhan tunnetuimpia eläimiä ovat olleet Jumbo-norsu, joka eli siellä vuodesta 1865 vuoteen 1882, Guy-gorilla ja Nalle Puhille nimensä antanut karhu nimeltä Winnie.
Makalu

Makalu nähtynä lounaan suunnasta. muokkaa - muokkaa wikitekstiä - muokkaa Wikidataa Makalu (virallisesti Makaru; kiinaksi: 马卡鲁山, pinyiniksi: Mǎkǎlǔ Shān) on maailman viidenneksi korkein vuori, jonka korkein huippu nousee 8 465 metrin korkeuteen merenpinnasta. Se sijaitsee Himalajan vuoristossa 23 kilometriä Mount Everestistä itään Khumbun alueella Kiinan ja Nepalin rajalla. Makalu on vaikeapääsyinen, nelisivuisen pyramidin muotoinen vuori. Tiibetin kielellä Makalu tarkoittaa “suuri musta”. Nimi viittaa lumettoman vuoren huipun graniitin väriin. Nimi voi viitata myös sanskritin sanaan Maha-Kala, joka kääntyy myös “suuri musta”, ja on yksi hindulaisen Shiva -jumalan lisänimistä. Paikallisissa murteissa vuorta kutsutaan myös nimellä Kumba karna eli “Jättiläinen.“ Makalulla on myös kaksi matalampaa huippua. Kangchungtse tai Makalu II on 7 678 m korkea huippu, joka sijaitsee kolme kilometriä päähuipusta luoteeseen. Neljä kilometriä koilliseen päähuipusta sijaitsee Chomo Lonzo, joka on 7 818 metriä korkea. Sille johtaa päähuipulta erittäin kapea ja vaarallinen harjanne, joka on Himalajan alati muuttuvissa keleissä lähes mahdoton ylittää
Ford GT

Ford GT on Fordin vuosina 2004–2006 ja uudelleen vuodesta 2016 lähtien valmistama keskimoottorinen coupé-korinen superauto. Sen inspiraation lähteenä on kilpa-auto Ford GT40, jolla voitettiin Le Mansin 24 tunnin ajo neljänä peräkkäisenä vuotena 1966–1969. Uuden Ford GT:n konseptimalli esiteltiin Detroitin autonäyttelyssä tammikuussa 2002 Fordin tulevan satavuotisjuhlan kunniaksi. Tuotantomallin toimitukset alkoivat syksyllä 2004. Autosta valmistettiin Heritage Edition -erikoismallia, joka vastasi väritykseltään Gulf Oil -tallin Ford GT40 -kilpa-autoa. Auton moottorina on mekaanisesti ahdettu 5,4-litrainen V8 teholtaan 550 hevosvoimaa. Voimansiirtona on kuusivaihteinen manuaalivaihteisto ja takaveto. Detroitin autonäyttelyssä tammikuussa 2015 Ford esitteli toisen sukupolven GT:n esituotantomallin. Tuotanto alkoi joulukuussa 2016, ja mallia valmistetaan 250 kappaletta vuodessa. Syksyllä 2018 esiteltiin jälleen Gulf-väreillä maalattu Heritage Edition -erikoismalli. Moottorina on kaksoisturboahdettu 3,5-litrainen EcoBoost V6, jonka teho on 656 hevosvoimaa. Voima välitetään takapyörille seitsemänportaisella kaksoiskytkinvaihteistolla
Tuzla

Koordinaatit: 44°32′17″N, 18°40′34″E Tuzla (Тузла) on kaupunki Koillis- Bosnia ja Hertsegovinassa 80 km Sarajevosta pohjoiseen. Vuoden 1991 väestönlaskennassa sen asukasluku oli 131 000. Tuzla oli Bosnian sodassa YK:n julistamana turva-alueena. Kaupungin asukasluku oli 120 441 asukasta vuonna 2013. Tuzla on Tuzlan kantonin pääkaupunki. Tuzla on mainittu vuonna 950 Unkarin alaisuudessa. Vuonna 1510 Tuzla oli turkkilaisten varuskuntakaupunki, 1800-luvulla se siirtyi Itävalta-Unkarille. Vuonna 1918 siitä tuli osa Jugoslaviaa. Historiallisesti kaupungista käytettiin nimeä Soli, 'suolat' serbokroatiksi. Nykynimi on lähtöisin turkin sanasta 'tuz', joka sekin merkitsee suolaa.lähde? Suolan lisäksi lähistöltä kaivetaan ligniittiä. Teollisuuteen kuuluu erilaista kemianteollisuutta ja Bosnia-Hertsegovinan suurin lämpövoimala Termolektrana Tuzla (780 MW)
Macquarienpingviini

Elinvoimainen  Eudyptes schlegeliFinsch, 1876 Macquarienpingviini Wikispeciesissä Macquarienpingviini Commonsissa Macquarienpingviini, vanhalta nimeltään töyhtöpingviini, (Eudyptes schlegeli, saksalaisen Hermann Schlegelin mukaan) on töyhtöpingviineihin kuuluva pingviinilaji, joka asuttaa Etelämannerta ympäröivää merta. Sillä on useimmista muista pingviineistä poiketen valkoinen naaman väritys. Ne voivat kasvaa 70 sentin pituisiksi ja painaa 4–5 kiloa. Macquarienpingviinit lisääntyvät vain Macquariensaarella ja viettävät paljon aikaa meren pintasyvyyksissä. Tutkijat epäilevät, että macquarienpingviini olisi kultatöyhtöpingviinin alalaji. Näiden lajien yksilöiden on tiedetty lisääntyvän keskenään, mutta sitä tapahtuu muidenkin pingviinilajien kesken. Macquarienpingviinit pesivät rannoilla tai rinteiden sileillä alueilla. Kuten useimmat muutkin merilinnut, macquarienpingviinit muodostavat yhdyskuntia. Lisääntymiskausi alkaa syyskuussa ja muninta lokakuussa. Kahta munaa haudotaan noin 35 päivää ja hautomisjaksot kestävät jopa kaksi viikkoa. Kuoriutuneita poikasia hoidetaan vielä kolme viikkoa ja sen jälkeen molemmat vanhemmat käyvät säännöllisesti hankkimassa ruokaa merestä. Yksin jätetyt poikaset muodostavat suuria ryhmiä
Marlin ja Zapotek

Tämä on luettelo Aku Ankka -sarjakuvan hahmoista.
Kemijärvi (järvi)

Kemijärvi (ruots. Kemi träsk) on Kemijoen vesistön suurin järvi. Se sijaitsee Lapissa, kokonaan Kemijärven kaupungin alueella. Järven pinta-ala on 230,91 neliökilometriä, ja se on pinta-alaltaan Suomen 19. suurin järvi. Järven pinnan korkeus on 148,8 metriä merenpinnasta. Järveä kuitenkin säännöstellään Juujärvellä sijaitsevalla Seitakorvan voimalaitoksella siten, että sen pinnan korkeus vaihtelee 142−149 metrin ja pinta-ala 130−285 neliökilometrin välillälähde?. Kemijoki laskee Kemijärveen pohjoisesta ja jatkaa mereen lounaasta. Kemijärven kaupunki sijaitsee joen suulla olevan lahden molemmilla rannoilla. Kapeat salmet jakavat järven kolmeksi laajemmaksi seläksi. Kemijoen joenniska sijaitsee Luusuan kylässä lounaisen järvenselän eteläpäässä. Kaakkoiseen Jumiskonselkään laskee useita pikkujokia kuten Käsmänjoki ja Jumiskonjoki
Kuningaspingviinit

Kuningaspingviinit Wikispeciesissä Kuningaspingviinit Commonsissa Kuningaspingviinit (Aptenodytes, kreikan kielestä ”lentokyvytön sukeltaja”) on pingviinien suku, johon kuuluu vain kaksi lajia, jotka tunnetaan myös suurpingviineinä.
Olavi V

Olavi V (2. heinäkuuta 1903 Appleton House, Sandringham, Englanti – 17. tammikuuta 1991 Holmenkollen, Norja) oli Norjan kuningas vuosina 1957–1991. Hän syntyi Tanskan prinssi Carlin ja Ison-Britannian prinsessa Maudin poikana, ja hänet kastettiin nimellä Alexander Edward Christian Frederik. Hänen isänsä tultua vuonna 1905 Norjan kuninkaaksi Haakon VII:nä prinssi Alexander sai norjalaisen nimen Olav. Olavin serkku oli Ison-Britannian kuningas Yrjö VI. Heidän molempien isoisä oli kuningas Edvard VII. Kruununprinssi Olav avioitui 21. maaliskuuta 1929 serkkunsa Ruotsin prinsessa Märthan (1901–1954) kanssa. Avioliitosta syntyivät tuleva kruununprinssi Harald sekä prinsessat Ragnhild ja Astrid. Toisen maailmansodan aikana kruununprinssi Olav vastusti isänsä rinnalla Natsi-Saksan Norjan-miehitystä. Kun Norjan hallitus päätti lähteä maanpakoon, Olav tarjoutui jäämään maahan tukeakseen maansa kansalaisia
Six Flags

Six Flags on yhdysvaltalainen huvipuistojen ja teemapuistojen ketju, jonka pääkonttori sijaitsee New Yorkissa. Ketjulla on 40 puistoa, joista 24 on nimellä Six Flags. Ensimmäinen Six Flags -puisto, Six Flags Over Texas, rakennettiin Texasiin, Yhdysvaltoihin. Puisto sai nimensä niistä kuudesta lipusta, jotka ovat liehuneet Texasissa osavaltion historian aikana: Espanja, Ranska, Meksiko, Texasin tasavalta, Amerikan Yhdysvallat ja Amerikan valtioliitto (Confederate States of America). (Six Flagsin Euroopan puistot, lukuun ottamatta Parque Warner Madridia, myytiin ryhmälle yksityisiä yrityksiä 10. maaliskuuta 2004)